**L’ESCOLA DEL PARC..... ÉS ESCOLA VERDA**

L’Escola del Parc és una escola verda que, juntament amb altres escoles, forma part del projecte "Escoles Verdes", fomentat per la Generalitat. Això vol dir que està compromesa en la millora ambiental i que per tant té com a objectiu principal sensibilitzar els nens, i a tota la comunitat educativa, pel respecte al Medi ambient.

A més, la nostra escola també pertany a la XESC (Xarxa d’Escoles per a la Sostenibilitat de Catalunya), una xarxa de centres educatius, que va néixer l’any 2009, que desenvolupa programes d’educació per a la sostenibilitat promovent la participació i la implicació de tota la comunitat educativa.

Formar part d'aquest projecte i d’aquesta xarxa de centres, implica fer un canvi qualitatiu en el nostre projecte educatiu, significa replantejar-se àmpliament el treball educatiu i l'organització del centre, i per tant, l'acceptació, per part de tota la comunitat educativa, d'uns compromisos bàsics.

En base això, la nostra escola ja fa anys que porta a terme una sèrie d’actuacions per tal de garantir aquesta sensibilització respecte el medi ambient i una educació per a la sostenibilitat.

Aquest nou curs 2017-18, per tal de continuar millorant i seguir avançant, volem emfatitzar la consigna de les tres erres ecològiques: Reduir, Reutilitzar i Reciclar. És una regla per tenir cura del medi ambient, específicament per reduir el volum de residus o brossa generada. Amb lEn pocas palabras, las 3R pretenden desarrollar hábitos de consumo responsable y te concientizan a tirar menos basura, ahorrar dinero y ser un consumidor más responsable, así reduciendo tu huella de carbono.es 3R pretenem millorar hàbits de consum responsable, aconseguir tirar menys escombraries, estalviar diners i ser uns consumidors més responsables.

Aquest curs, una de les noves actuacions que incorporem és reduir el consum del plàstic, d’una banda per aconseguir uns patis més nets, i d’altra per reduir l’ús d’aquest material no reutilitzable i que costa tant de reciclar. Per tal d’aconseguir aquest nou propòsit, necessitem la col·laboració de tota la comunitat educativa, mestres, alumnat, famílies, etc.

Demanem doncs, no portar envasos de plàstic ni brics, només fer ús d’envasos reutilitzables com cantimplores. A l’hora del pati no es podran portar brics de sucs ni batuts, ni brics de iogurts o altres productes lactis. A més, en la celebració d’aniversaris, tampoc es podran portar brics de begudes, només galetes. A les excursions, també demanem fer ús de carmanyoles, no portar envasos de plàstics no reutilitzables.

Per tal de reduir residus, continuarem amb l’actuació: “esmorzar sense residus”, en la que es demana que l’esmorzar vingui dins d’una carmanyola o un embolcall reutilitzable. Res d’alumini, film transparent o bosses de plàstic.

Per tal de controlar aquests esmorzars, es continuarà fent el concurs de “esmorzars sense residus” que es fa des de fa anys i que ens ajuda a reduir residus, a tenir un pati net i a tenir més sensibilitat respecte el medi ambient. A la web de l’escola, i a la primera planta de l’edifici es podrà anar fent el seguiment de la classe guanyadora.

Seguint amb l’objectiu de la sensibilització, i promovent la implicació de tota la comunitat educativa, enguany celebrarem tres dies especials pel medi ambient: “la setmana de prevenció de residus”(20-24 de novembre), “el dia de l’energia” (14 de febrer), i “el dia internacional sense soroll” (26 d’abril).

A banda d’això, es seguiran portant a terme les següents actuacions que ja es venien fent:

Pel que fa a l’àmbit de reutilització:

* L’escola participa del “projecte SORELL”, llibres que es reutilitzen any rere any i que les famílies no cal que comprin. En són exemples: llibre de text d’anglès i altres àrees, diccionari de castellà, diccionari de català, llibres de lectura individual, etc.
* A totes les aules s’aprofita el paper brut o inutilitzable com a esborrany.
* A Primària s’utilitzen llibretes d’un curs per a l’altre.

Pel que fa a l’àmbit de reciclatge:

* L’escola disposa de contenidors de reciclatge de: paper i cartró, plàstic, tòners i cartutxos d’impressora, i de matèria orgànica al menjador.

Pel que fa a l’àmbit de reducció de residus:

* Es fan còpies per les dues cares, per tal d’estalviar paper.
* Concurs: “Un esmorzar sense residus”
* Organització de brigades per la neteja del pati (recollida de residus). A primària, cada curs té destinat un dia per recollir el pati els últims cinc minuts. (Els de CS mouen els contenidors)

Pel que fa a àmbits més generals, cal destacar també altres actuacions importants com:

* Reducció d’energia elèctrica (regletes) i l‘estalvi de l’aigua (aixetes).
* Projecte de l’arbre als diferents cicles. Cada curs fa el treball d’un arbre; es forma un àlbum que va passant de curs en curs, i que per tant, quan el nen finalitza la primària té el recull de tots els arbres, des de P3.
* Seguiment i manteniment d’un hort ecològic.
* Adequació del menjar que porten els alumnes de casa, cada dimarts és “el dia de la fruita”.
* Cada classe té un Delegat Verd. És un càrrec de responsabilitat amb l’escola verda. És l’encarregat de comptar carmanyoles, d’assistir a reunions i informar als companys de les noves notícies o actuacions, de vetllar que es compleixin les diferents actuacions relacionades amb la cura del medi ambient, etc.
* Exposició sobre l’escola verda i l’hort. S’aprofitarà un espai específic per mostrar els treballs de l’alumnat, els aliments recollits, fotografies de l’hort, de la plantació, etc.